Publikované pred 2 rokmi: 31.01.2014 / Roman Kadlec, čítaní: 783
Geeksphone Revolution je telefón s dvojjadrovým Atom procesorom s frekvenciou 1,6 GHz, 1 GB operačnej pamäte a 4,7-palcovým displejom s rozlíšením 960 × 540. V porovnaní s konkurenciou však ponúka dva operačné systémy, medzi ktorými sa môže používateľ prepínať podľa potreby.
Na výber je Android a Firefox OS, pričom prepínanie medzi nimi by malo byť rýchle a jednoduché. Používateľ si však bude môcť prostredníctvom jednoduchého používateľského rozhrania vyberať žiadaný operačný systém a okrem Androidu a Boot2Gecko (Firefox OS) budú podporované aj ďalšie, "komunitou schválené" ROM súbory.
Operačné systémy pritom budú podporovať OTA aktualizácie a inštaláciu dodatočných softvérových balíkov. Duálny operačný systém by teda nemal používateľa nijak obmedzovať, poskytne mu všetky výhody každého systému.
Cenu telefónu a dátum vydania zatiaľ nepoznáme, viac sa dozvieme asi koncom februára na veľtrhu Mobile World Congress.
Zdroj: engadget.com